CELEX: 62010CA0591
Language: lt
Date: 2012-07-19 00:00:00
Title: Byla C-591/10: 2012 m. liepos 19 d. Teisingumo Teismo (didžioji kolegija) sprendimas byloje ( High Court of Justice (Chancery Division) (Jungtinė Karalystė) prašymas priimti prejudicinį sprendimą) Littlewoods Retail Ltd ir kiti prieš Her Majesty's Commissioners of Revenue and Customs (Antroji ir Šeštoji PVM direktyvos — Pirkimo mokestis — Permokos grąžinimas — Palūkanų mokėjimas — Taisyklės)

29.9.2012   
            
            
               LT
            
            
               Europos Sąjungos oficialusis leidinys
            
            
               C 295/5
            
         2012 m. liepos 19 d. Teisingumo Teismo (didžioji kolegija) sprendimas byloje (High Court of Justice (Chancery Division) (Jungtinė Karalystė) prašymas priimti prejudicinį sprendimą) Littlewoods Retail Ltd ir kiti prieš Her Majesty's Commissioners of Revenue and Customs
   
   (Byla C-591/10) (1)
   
   (Antroji ir Šeštoji PVM direktyvos - Pirkimo mokestis - Permokos grąžinimas - Palūkanų mokėjimas - Taisyklės)
   2012/C 295/07
   Proceso kalba: anglų
   
      Prašymą priimti prejudicinį sprendimą pateikęs teismas
   
   
      High Court of Justice (Chancery Division)
   
   
      Šalys pagrindinėje byloje
   
   
      Ieškovai: Littlewoods Retail Ltd ir kiti
   
      Atsakovai: Her Majesty's Commissioners of Revenue and Customs
   
   
      Dalykas
   
   Prašymas priimti prejudicinį sprendimą — High Court of Justice (Chancery Division) — 1967 m. balandžio 11 d. Tarybos direktyvos 67/228/EEB dėl valstybių narių apyvartos mokesčių įstatymų derinimo — Bendros pridėtinės vertės mokesčio sistemos struktūra ir taikymo tvarka (OL 71, p. 1303) 8 straipsnio ir A priedo 13 punkto aiškinimas — 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1, 2004 m. specialusis leidimas lietuvių k., 9 sk., 1 t., p. 23).) 11 straipsnio A skirsnio 3 dalies b punkto ir 11 straipsnio C skirsnio 1 dalies aiškinimas — Iš anksto sumokėto mokesčio permokos grąžinimas — Taikytina palūkana norma
   
      Rezoliucinė dalis
   
   Sąjungos teisę reikia aiškinti taip, kad pagal ją reikalaujama, jog per didelę pridėtinės vertės mokesčio sumą, kurią atitinkama valstybė narė surinko pažeisdama Sąjungos teisės nuostatas pridėtinės vertės mokesčio srityje, sumokėjęs apmokestinamasis asmuo turėtų teisę susigrąžinti pažeidžiant Sąjungos teisę surinktą mokestį ir gauti palūkanas nuo šio mokesčio sumos. Nacionalinėje teisėje laikantis veiksmingumo ir lygiavertiškumo principų turi būti nustatyta, ar palūkanos nuo pagrindinės sumos turi būti skaičiuojamas pagal paprastųjų palūkanų, sudėtinių palūkanų ar kitą palūkanų sistemą.
   
      (1)  OL C 89, 2011 3 19.